Efter at [[Slesvig-Holsten]] gik tabt for Danmark i 1867, og hertugdømmerne blev en provins under [[Preussen]], fik flaget i blåt, hvidt og rødt fortsat ingen officiel anerkendelse. Da [[Slesvig-Holsten]] blev omdannet til et forbundsland i [[Forbundsrepublikken Tyskland]], blev flaget imidlertid efter en tid hentet frem igen og gjort til delstatens officielle flag. I 1949 fik [[Slesvig-Holsten]] sin forfatning, men der blev ikke nævnt noget om delstatens symboler. Først 18. januar 1957 blev delstatssymbolerne for [[Slesvig-Holsten]] fastsat. Her fastsættes flaget til blåt over hvidt over rødt i forholdet 3:5. [[Statsflag]]et har i midten af flagdugen [[Slesvig-Holsten]]s våben. Dette er en kombination af [[Hertugdømmet Slesvig|Slesvigs]] løver og [[Holsten]]s nældeblad, et symbolsk udtryk for de politiske aspirationer om to landsdele som skal være forenet til evig tid.
Historie